RO    RO 
 
 
 COMISIA  
EUROPEANĂ   
Bruxelles, 13.5.2015  
COM(2015) 241 final  
  
PROIECT DE BUGET RECTIFICATIV NR. 5  
LA BUGETUL GENERAL PENTRU 2015  
REACȚIA LA PRESIUNILE MIGRAȚIEI   
 
  
PROIECT DE BUGET RECTIFICATIV NR. 5  
LA BUGETUL GENERAL PENTRU 2015  
REACȚIA LA PRESIUNILE MIGRAȚIEI  
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 1    Având în vedere:  
– Tratatul privind funcționarea Uniunii Europene, în special articolul 314, coroborat cu 
Tratatul de instituire a Comunității Europene a Energiei Atomice, în  special 
articolul  106a,  
– Regulamentul (UE, Euratom) nr. 966/2012 al Parlamentului European și al 
Consiliului din 25 octombrie 2012 privind normele financiare aplicabile bugetului 
general al Uniunii1, în special articolul 41,  
– bugetul general al Uniunii Euro pene pentru exercițiul financiar 2015, adoptat la data 
de 17  decembrie 20142, 
– bugetul rectificativ nr.  1/20153, adoptat la 28  aprilie  2015,  
– proiectul de buget rectificativ nr.  1/20154, adoptat la 13 ianuarie 2015,  
– proiectul de buget rectificativ nr.  3/20155, adoptat la 15  aprilie  2015,  
– proiectul de buget rectificativ nr.  4/20156, adoptat la 15  aprilie  2015,  
Comisia Europeană prezintă Parlamentului European și Consiliului proiectul de buget 
rectificativ nr. 5 la bugetul 2015.  
 
 
MODIFICĂRI LA SITUAȚIA VENITUR ILOR ȘI A CHELTUIELILOR PE 
SECȚIUNI  
 
Modificările la situația veniturilor și a cheltuielilor pe secțiuni pot fi consultate pe site -ul 
EUR -Lex ( http://eur -lex.europa.eu/budget/www/index -ro.htm ). Cu titlu informativ, se 
atașează ca anexă la buget o versiune în limba engleză a modificărilor aduse acestei situații.  
                                                 
1 JO L 298, 26.10.2012, p. 1.  
2 JO L 69, 13.3.2015, p. 1.  
3  JO L XX, XX.XX.2015 . 
4  COM(2015) 11 final, 13.1.2015.  
5  COM(2015) 160 final, 15.4.2015.  
6  COM(2015) 161 final, 15.4.2015.  
 
 2    CUPRINS  
1. INTRODUCERE  ................................ ................................ ................................ ................................ .........  3 
2. REACȚIA LA PRESIUNIL E MIGRAȚIEI  ................................ ................................ .............................  3 
2.1 NECESITATEA INTENSIFI CĂRII EFORTURILOR LA  NIVELUL UE ................................ .............................  3 
2.2 MĂSURI PROPUSE PENTRU  A FI CONSOLIDATE ÎN 2015  ................................ ................................ ...........  4 
2.3 PROPUNERI DE FINANȚAR E A MĂSURILOR ÎN DOM ENIUL MIGRAȚIEI  ................................ ....................  5 
2.4 REDISTRIBUIREA CREDIT ELOR DE PLATĂ DIN PR OGRAMUL GALILEO  ................................ ..................  6 
3. TABEL RECAPITULATIV PE RUBRICI ALE CFM  ................................ ................................ ............  7 
 
 
 3    1. INTRODUCERE  
Proiectul de buget rectificativ (PBR) nr. 5 pentru anul 2015 se referă la o majorare a resurselor 
Uniunii destinate gestionării fluxurilor de migranți și refugiați, în urma evoluțiilor recente din țările 
sud-mediteraneene, în special prin acordarea unor cr edite suplimentare pentru Agenția Frontex, 
Fondul pentru azil, migrație și integrare (AMIF) și Fondul pentru securitate internă (ISF).  
Ținând seama de marja de realocare, inclusiv a plăților, de la programul Galileo, creșterea totală netă a 
creditelor sol icitate în aceste scopuri se ridică la 75,8  milioane EUR în credite de angajament și zero 
în credite de plată.  
2. REACȚIA LA PRESIUNILE  MIGRAȚIEI  
2.1 Necesitatea intensificării eforturilor la nivelul UE  
În urma unui eveniment tragic, care a avut loc recent  în largul Mării Mediteraneene și care, conform 
estimărilor, s -a soldat cu moartea a 700 de persoane, atât Consiliul, cât și Parlamentul European au 
convenit că Uniunea Europeană ar trebui să ia măsuri.  
În declarația emisă după reuniunea sa extraordinară din 23 aprilie 20157, Consiliul European a 
solicitat o serie de acțiuni, și anume:  
 consolidarea operațiunilor comune Triton și Poseidon, desfășurate de Italia și, respectiv, 
Grecia, utilizând active și resurse furnizate de alte state membre, operațiuni coordonate și 
cofinanțate de la bugetul UE prin intermediul agenției Frontex;  
 sporirea ajutoarelor de urgență acordate statelor membre din prima linie;  
 instituirea unui proiect -pilot voluntar cu privire la reinstalarea refugiaților care, în prezent, sunt 
blocați în țări terțe;  
 instituirea unui nou program de returnare în scopul returnării rapide a imigranților în situație 
neregulamentară;  
 lansarea de programe regionale de dezvoltare și protecție pentru Africa de Nord și 
Cornul  Africii.  
În Rezoluția sa din 29 aprilie 20158, Parlamentul European a solicitat UE și statelor membre să 
furnizeze resursele necesare pentru a se asigura că obligațiile de căutare și salvare sunt îndeplinite 
efectiv și, prin urmare, sunt finanțate corespunzător; acesta a reiterat nece sitatea ca UE să consolideze 
partajarea echitabilă a responsabilității și solidaritatea față de statele membre care primesc cel mai 
mare număr de refugiați și de solicitanți de azil, în termeni absoluți sau în mod proporțional, și a 
subliniat necesitatea d e a oferi agențiilor implicate mai îndeaproape resursele adecvate pentru a -și 
îndeplini obligațiile.  
Propunerile prezentate în prezentul proiect de buget rectificativ (PBR) transpun orientările stabilite de 
către Consiliul European și Parlamentul European,  luând, de asemenea, în considerare abordarea 
politică a Comisiei prezentate în Agenda europeană privind migrația9: 
- acțiuni imediate de răspuns la presiunile migrației:  
o consolidarea prezenței pe mare;  
o îmbunătățirea schimbului de informații în vederea com baterii contrabandei;  
o mobilizarea agențiilor și a fondurilor UE;  
                                                 
7  EUCO 18/15, 23.4.2015.  
8  P8_TA -PROV -(2015)0176, 29.4.2015.  
9  COM(2015) 240, 13.5.2015.  
 
 4    o crearea unei rețele europene de răspuns la fluxurile masive de migranți;  
o instituirea unui mecanism de reinstalare;  
o organizarea de acțiuni preventive în țările terțe.  
- patru piloni, pentru o g estionare mai eficientă a migrației :  
o o politică comună puternică în materie de azil;  
o combaterea contrabandei și a traficului ilegal și prevenirea migrației neregulamentare;  
o securizarea frontierelor externe și salvarea de vieți;  
o o nouă politică privind m igrația legală.  
- acțiuni suplimentare: aprofundarea cooperării europene în domeniul migrației:  
o punerea în aplicare pe deplin a sistemului european comun de azil;  
o gestionarea frontierelor - o responsabilitate comună;  
o un nou model de migrație legală.  
2.2 Măsuri propuse pentru a fi consolidate în 2015  
Măsurile propuse pentru a fi consolidate în 2015 prin intermediul prezentului buget rectificativ sunt 
următoarele:  
1. Comisia propune majorarea contribuției UE la FRONTEX în 2015 cu o sumă suplimentară de 
26,8 mi lioane EUR, atât în credite de angajament, cât și în credite de plată. Se urmărește astfel 
triplarea finanțării pentru operațiunile comune Triton și Poseidon în cursul ultimelor șapte luni 
ale anului 2015, precum și acoperirea cheltuielilor aferente postur ilor suplimentare solicitate 
pentru FRONTEX în 2015 (a se vedea mai jos). Programele Triton și Poseidon vor fi 
consolidate prin intensificarea supravegherii aeriene și maritime într -o zonă geografică extinsă, 
care să corespundă domeniului de aplicare al pr ogramului Mare Nostrum, în conformitate cu 
concluziile Consiliului European. Frontex va trimite un număr mai mare de nave și aeronave, 
puse la dispoziție de statele membre, și va actualiza tabloul situațional privind zonele 
operaționale, pentru a spori pos ibilitățile de căutare și de salvare.  
2. Pentru a ajuta statele membre aflate în prima linie să primească mai mulți migranți, Comisia 
propune consolidarea Fondului pentru azil, migrație și integrare (AMIF) și a Fondului pentru 
securitate internă (ISF):  
a. În ca drul Fondului pentru azil, migrație și integrare (postul bugetar 18  03 01 01), 
pentru anul 2015 se solicită o sumă suplimentară de 57,0 milioane EUR în credite de 
angajament și 45,6 milioane EUR în credite de plată. Această sumă va fi utilizată 
pentru a du bla asistența de urgență furnizată de Comisie pentru a ajuta statele membre 
din prima linie să primească un număr tot mai mare de migranți care sosesc/sunt salvați 
în urma operațiunilor consolidate Triton și Poseidon, pentru toate etapele procesului 
care u rmează după prima sosire și controlul de securitate al migranților (25 de milioane 
EUR), și pentru a pune în aplicare un sistem de relocare la nivelul UE (25 de milioane 
EUR). În plus, programele regionale de dezvoltare și protecție pentru Africa de Nord ș i 
Cornul Africii vor fi consolidate (7 milioane EUR).  
b. În cadrul Fondului pentru securitate internă (postul bugetar 18  02 01 01), pentru 2015 
se solicită o sumă suplimentară de 5 milioane EUR în credite de angajament și 
4 milioane EUR în credite de plată. Această sumă va acoperi asistența de urgență 
pentru supravegherea activităților desfășurate în cadrul operațiunilor Triton și 
Poseidon. Suma respectivă va consolida activitățile de primire inițială, cum ar fi 
identificarea, acordarea de prim -ajutor medical , achiziționarea de echipamente pentru 
controalele la frontieră și transportul migranților.  
 
 5    3. Întrucât se preconizează creșterea volumului de muncă al celor trei agenții ale UE implicate 
mai îndeaproape, Comisia propune următoarele măsuri de majorare limita tă a efectivului de 
personal:  
a. FRONTEX: 16 posturi suplimentare pentru a face față operațiunilor consolidate Triton 
și Poseidon, pentru a intensifica acțiunile de cooperare cu alte agenții ale UE în ceea ce 
privește anihilarea rețelelor de traficanți și a d etașa un număr suplimentar de ofițeri de 
legătură în țările terțe. Suma estimată a cheltuielilor suplimentare aferente, în 2015, 
este de 528  000 EUR.  
b. EUROPOL: 3 posturi suplimentare pentru a anihila rețelele de trafic de persoane, a 
depista și a solicita eliminarea de pe internet a conținutului utilizat de traficanți pentru a 
atrage migranți și refugiați. Se estimează că, în 2015, cheltuielile suplimentare aferente 
sunt de 99 000 EUR.  
c. Biroul European de Sprijin pentru Azil (BESA): 4 posturi suplimentare pe ntru 
anihilarea rețelelor de trafic de persoane și trimiterea pe teren a mai multor echipe de 
agenți, în vederea tratării în comun a cererilor de azil introduse în statele membre din 
prima linie. Se estimează că, în 2015, cheltuielile suplimentare aferente  sunt de 
132 000 EUR.  
2.3 Propuneri de finanțare a măsurilor în domeniul migrației  
În total, majorarea creditelor de angajament totale pentru finanțarea măsurilor descrise mai sus se 
ridică la 89,0 milioane EUR. În ceea ce privește creditele de plată, este  necesară o sumă de 
76,6 milioane EUR pentru a acoperi prefinanțarea (80  %) acțiunilor suplimentare în cadrul AMIF și al 
ISF și pentru a permite agenției Frontex să continue cofinanțarea Triton.  
Comisia a examinat cu atenție posibilitățile de realocare a creditelor în cadrul bugetului pe 2015, atât 
în ceea ce privește angajamentele, cât și plățile. În consecință, în cadrul capitolului 18  02 
(Securitate  internă), Comisia a identificat venituri alocate interne provenite din recuperarea sumelor în 
legătură cu  închiderea dosarelor vechi în cadrul Fondului pentru frontierele externe10, venituri care se 
ridică la 13,2  milioane EUR în credite de angajament și 7,0 milioane EUR în credite de plată. Aceste 
sume sunt propuse a fi utilizate pentru a oferi finanțare imediată suplimentară agenției Frontex, ca 
parte din suma totală aferentă cons olidării, solicitată pentru agenție prin prezentul proiect de buget 
rectificativ (26,8  milioane EUR).  
Prin urmare, Comisia propune credite suplimentare - 75,8 milioane EUR în credite de angajament și 
69,7 milioane EUR în credite de plată - în scopul de a furniza finanțare suplimentară în bugetul pe 
2015 pentru măsurile în domeniul migrației. Aceste majorări sunt distribuite între cinci linii bugetare, 
după cum urmează:  
Linia 
bugetară  Denumire  Credite de 
angajament  Credite de 
plată  
18 02 01  Sprijin pentru  gestionarea frontierelor și o politică comună în domeniul 
vizelor în scopul de a facilita călătoriile legitime  5 000 000  4 000 000  
18 02 03  Agenția Europeană pentru Gestionarea Cooperării Operative la Frontierele 
Externe (FRONTEX)  13 541 000  19 821 000  
18 02 04  Oficiul European de Poliție (EUROPOL)  99 000  99 000  
18 03 01 01  Consolidarea și dezvoltarea sistemului european comun de azil și 
aprofundarea solidarității și a partajării responsabilității între statele membre  57 000 000  45 600 000  
18 03 02  Biroul European de Sprijin pentru Azil (BESA)  132 000  132 000  
Total   75 772 000  69 652 000  
                                                 
10  În conformitate cu Decizia 574/2007/CE de instituire a Fondului pentru frontierele externe pentru 
perioada  2007­2013, pe baza informațiilor primite din partea statelor membre, la închiderea programelor lor 
anuale, Comisia decide asupra valorii cheltuielilo r recunoscută ca fiind deductibilă din fond și recuperează soldul 
provenit din diferența dintre cheltuielile finale recunoscute și sumele deja plătite statelor membre.  
 
 6    2.4 Redistribuirea creditelor de plată din programul Galileo  
Pe lângă redistribuirea identificată în capitolul 18  02, astfel cum se prevede în secțiunea 2.3 de mai 
sus, Comisia a găsit o nouă sursă de redistribuire, și anume credite de plată din programul Galileo, 
pentru a acoperi suma restantă de 69,7 milioane EUR în credite de plată, nivelul global al creditelor de 
plată aferent bugetului 2015 rămânând neschimbat.  
Spre deosebire de alte programe de cheltuieli care sunt puse în aplicare prin intermediul unor granturi, 
în cazul programului Galileo, Comisia este resp onsabilă pentru construirea și exploatarea 
infrastructurii spațiale. Ca în cazul oricărui proiect de infrastructură de mari dimensiuni, în special în 
domeniul spațial, riscurile se pot materializa în orice moment, astfel cum s -a dovedit în câteva cazuri, 
la nivel mondial. Galileo nu face excepție de la regulă: au existat întârzieri din partea producătorului 
de satelit (OHB) și o anomalie în lansarea sateliților în august 2014. S -au luat măsuri pentru 
soluționarea acestor aspecte, în prezent programele reîns criindu -se în calendarul stabilit.  
Acordurile de delegare încheiate cu Agenția Spațială Europeană (ASE) și Agenția GNSS European 
(GSA) prevăd efectuarea de către Comisie, în cursul anului, a două plăți, care se bazează pe previziuni 
detaliate privind obie ctivele preconizate a fi îndeplinite de subcontractorii acestora și care acoperă 
necesitățile financiare ale ESA și GSA pentru următoarele șase luni. În acest context, nevoile lor sunt 
direct legate de evoluția diferitelor contracte și, având în vedere imp ortanța acestor contracte, orice 
întârziere privind punerea în aplicare a oricărui contract semnat sau a oricăror contracte noi aflate în 
curs de semnare poate influența în mod semnificativ valoarea fondurilor solicitate.  
În conformitate cu principiul bun ei gestiuni financiare, Comisia ține seama de progresele realizate în 
ceea ce privește punerea în aplicare și adaptează în consecință plățile către ESA și GSA. Decizia 
privind următorul lot („lotul 3”) de sateliți este condiționată de rezultatele finale al e testului privind 
sateliții de capacitate operațională deplină (FOC), lansat în august 2014. Cel mai recent calendar 
disponibil privind achiziționarea celui de al treilea lot de sateliți indică faptul că semnarea 
contractului, prevăzută inițial pentru anu l 2015, este în prezent planificată pentru al doilea trimestru al 
anului 2016. Prin urmare, o parte din creditele de plată prevăzute în bugetul 2015 nu vor fi utilizate. 
Comisia propune realocarea sumei de 69,7 milioane EUR în credite de plată pentru a aco peri nevoile 
suplimentare identificate în secțiunile 2.2 -2.3 de mai sus.  
 
 
 7    3. TABEL RECAPITULATIV P E RUBRICI ALE CFM  
Rubrică  Bugetul pentru 2015  
Proiect de buget rectificativ nr. 
5/2015  Bugetul pentru 2015  
(inclusiv bugetul rectificativ nr. 1 
și proiectele de buget rectificativ 
nr. 1, 3 și 4/2015)  (inclusiv bugetul rectificativ nr. 1 și 
proiectele de buget rectificativ nr. 1, 
3, 4 și 5/2015)  
CREDITE DE 
ANGAJAMENT  CREDITE DE 
PLATĂ  CREDITE DE 
ANGAJAMENT  CREDITE 
DE PLATĂ  CREDITE DE 
ANGAJAMENT  CREDITE DE 
PLATĂ  
1. Creștere inteligentă și favorabilă 
incluziunii  77 954 679 684  66 922 960 910    - 69 652 000  77 954 679 684  66 853 308 910  
Din care în cadrul Instrumentului de 
flexibilitate   83 285 595         83 285 595    
Plafon  77 986 000 000        77 986 000 000    
Marjă   114 605 911         114 605 911    
1a Competitivitate pentru creștere și 
locuri de muncă  17 551 688 425  15 798 230 894    - 69 652 000  17 551 688 425  15 728 578 894  
Plafon  17 666 000 000        17 666 000 000    
Marjă   114 311 575         114 311 575    
1b  Coeziune economică, socială și 
teritorială  60 402 991 259  51 124 730 016      60 402 991 259  51 124 730 016  
Din care în cadrul Instrumentului de 
flexibilitate   83 285 595         83 285 595    
Plafon  60 320 000 000        60 320 000 000   
Marjă    294 336          294 336    
2. Creștere durabilă: resurse 
naturale  63 901 960 185  55 998 594 804      63 901 960 185  55 998 594 804  
Plafon  64 692 000 000        64 692 000 000    
Marjă   790 039 815         790 039 815    
Din care: Fondul european de garantare 
agricolă (FEGA) – Cheltuieli de piață și 
plăți directe  43 455 780 762  43 447 624 585      43 455 780 762  43 447 624 585  
Subplafon  44 313 000 000        44 313 000 000    
Transfer net între FEGA și FEADR   123 215 000         123 215 000    
Marjă   734 004 238         734 004 238    
3. Securitate și cetățenie  2 357 076 847  1 859 513 795   75 772 000   69 652 000  2 432 848 847  1 929 165 795  
Plafon  2 456 000 000        2 456 000 000    
Marjă   98 923 153         23 151 153    
4. Europa în lume  8 410 899 029  7 422 489 907      8 410 899 029  7 422 489 907  
Plafon  8 749 000 000        8 749 000 000    
Marjă   338 100 971         338 100 971    
5. Administrație  8 660 469 063  8 658 756 179      8 660 469 063  8 658 756 179  
Plafon  9 076 000 000        9 076 000 000    
Marjă   415 530 937         415 530 937    
Din care: Cheltuieli administrative ale 
instituțiilor  6 941 188 663  6 939 475 779      6 941 188 663  6 939 475 779  
Subplafon  7 056 000 000        7 056 000 000    
Marjă   114 811 337         114 811 337    
6. Compensări                      
Plafon                
Marjă                  
Total  161 285 084 808  140 862 315 595   75 772 000      161 360 856 808  140 862 315 595  
Din care în cadrul Instrumentului de 
flexibilitate   83 285 595   11 315 595       83 285 595   11 315 595  
Plafon  162 959 000 000  141 901 000 000      162 959 000 000  141 901 000 000  
Marjă  1 757 200 787  1 050 000 000      1 681 428 787  1 050 000 000  
  Alte instrumente speciale   581 870 850   418 230 818       581 870 850   418 230 818  
Total general  161 866 955 658  141 280 546 413   75 772 000      161 942 727 658  141 280 546 413